Okresná prokuratúra Bratislava I 
Kvetná 13, 820 05 Bratislava 2

Sp. zn. : 3 Pv 507/13/1101	Bratislava I, 12.5.2014
EEČ : 2-8-350-2014

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bratislava I
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Prokurátor okresnej prokuratúry Bratislava I vo veci obv. XXXXX  rozhodol takto :

Podľa § 215 ods. 1 písm. e/ Tr. por. 

z a s t a v u j e m

trestné stíhanie proti obv. XXXXX, nar. XXXXX, bytom Bratislava, XXXXX, nezamestnaného, na slobode,  v ktorom bolo  v zmysle § 199 ods. 1 Tr. por. dňa 24.07.2013 začaté stíhanie uznesením povereného príslušníka Okresného riaditeľstva PZ Bratislava I, OO PZ XXXXX – stred pod sp. zn. : ORP-1342/SMS-B1-2013 a dňa 28.08.2013 mu bolo v zmysle § 206 ods. 1 Tr. por. vznesené obvinenie pre trestný poškodzovania cudzej veci podľa § 245 ods.1 Tr. zákona na tom skutkovom základe, 

že

obv. XXXXX dňa 24.07.2013 v čase o 19.33 h v Bratislave na Grosslingovej ulici č. 35 poškodil služobné motorové vozidlo zn.: BMW s e.č.: EE 33091 (SK), s označením značky „CD“, zaparkované na parkovisku v boxe č. 30 v smere jazdy tak, že pristúpil k uvedenému vozidlu a pravou nohou kopol do dverí spolujazdca, pričom tieto preliačil pod lomom dverí v mieste pod spätným zrkadlom a druhú preliačinu nad lomom dverí, čím poškodenej UNDP – regionálne centrum, so sídlom Grosslingová 35 v Bratislave spôsobil škodu vo výške 957,90 euro, 

pretože obvinený nebol v čase činu pre nepríčetnosť trestne zodpovedný. 

lebo obvinený nebol v čase činu pre nepríčetnosť trestne zodpovedný

Odôvodnenie:
O d ô v o d n e n i e :

Poverený príslušník Okresného riaditeľstva PZ Bratislava I, OO PZ XXXXX – stred, uznesením pod sp. zn.: ORP-1342/SMS-B1-2013 dňa 24.07.2013 v zmysle § 199 ods. 1 Tr. por. začal trestné stíhanie pre prečin poškodzovania cudzej veci podľa § 245 ods. 1 Tr. zákona a následne dňa 28.08.2013 v zmysle § 206 ods. 1 Tr. por. vzniesol XXXXX obvinenie na vyššie uvedenom skutkovom základe. 

Nakoľko zo správania obvineného počas vykonávania procesných úkonov vzišli pochybnosti o jeho duševnom zdraví, poverený príslušník pribral do konania súdnych znalcov XXXXX a XXXXX z dôvodu vypracovania znaleckého posudku z odboru zdravotníctva, odvetvie psychiatria. Znalci v závere svojho posudku zhodne uvádzajú, že obvinený XXXXX v čase spáchania skutku trpel vážnym duševným ochorením – psychózou z okruhu schizofrénia, pre ktoré nemohol rozpoznať nebezpečenstvo svojho činu pre spoločnosť, a nevedel ani ovládať svoje konanie. Obvinený XXXXX, v súčasnosti trpí psychotickým ochorením pre ktoré nie je schopný adekvátne chápať zmysle trestného konania, pričom doporučujú vzhľadom na stav a charakter ochorenia ochrannú ústavnú psychiatrickú liečbu. 

 Podľa § 215 ods. 1 písm. e/ Tr. por. prokurátor zastaví trestné stíhanie ak obvinený nebol v čase činu pre nepríčetnosť trestne zodpovedný. 

Podľa § 23 Tr. zákona kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je z atento čin trestne zodpovedný, ak tento zákon neustanovuje inak. 

	Vyhodnotením dôkazov som dospel k záveru, že postup podľa § 215 ods. 1 písm. e/ Tr. por. je dôvodný a zákonný, nakoľko obvinený nebol v čase činu  pre nepríčetnosť trestne zodpovedný. 

	Z vyššie uvedených dôvodov som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ladislav Sloboda
prokurátor